El Ple Municipal mostra el seu suport a les dos societats musicals de la ciutat i a l'educació musical
06 de juliol 2022

![](/media/c4qbk4qq/m_ana-maria.jpg?width=400&height=267&mode=max) ![](/media/ol4pym2l/c_0077.jpg?width=400&height=267&mode=max)

El Ple Municipal va acordar dijous passat, 30 de juny, en la sessió ordinària del Ple Municipal de juny, donar suport a l'educació musical en els centres educatius, instant les autoritats autonòmiques la necessitat de revisar els esborranys d'Educació primària i secundària apostant per l'educació musical i a més, mostrant el seu suport a les dos societats musicals de la ciutat, la Unión Musical Porteña i la Lira Saguntina, així com a tots els músics i músiques en les seues múltiples disciplines.

Esta moció va ser presentada per diversos grups polítics municipals i defensada per Ana María Quesada i María Josep Soriano. Així mateix, va ser aprovada per unanimitat.

La part expositiva de la moció argumenta que el món de la música «**una vegada més es veu davant la problemàtica dels canvis de legislació i les retallades en educació musical**» i destaca que «**la Comunitat Valenciana és terra de música, músics i músiques**», però «**no és el mateix formar músics (el que fan les escoles de música i conservatoris) que educar musicalment (que correspon a l'ensenyament obligatori)**».

És per això que el text argumentatiu d'esta moció exposa que «**el dret a l'educació musical no és discutible, representa una experiència vital importantíssima per a despertar la creativitat, fomentar el pensament crític i facilitar la capacitat de plantejar alternatives a la realitat. Per això són prioritàries les dos sessions setmanals de música en tota l'educació primària (encara que una de les quals siga compartida en un taller interdisciplinari, però cal assegurar-la) i també en els tres primers cursos educació secundària. Plantejar la música en 3r d'ESO com a optativa suposaria impossibilitar propostes tan interessants com _Com sona l’ESO_. També ens preocupa el 4t curs d'ESO i el batxillerat musical/artístic**».

*   [](http://www.facebook.com/sharer.php?u=https://aytosagunto.es/va/actualitat/el-ple-municipal-mostra-el-seu-suport-a-les-dos-societats-musicals-de-la-ciutat-i-a-l-educacio-musical/ "Facebook")
*   [](http://twitter.com/share?url=https://aytosagunto.es/va/actualitat/el-ple-municipal-mostra-el-seu-suport-a-les-dos-societats-musicals-de-la-ciutat-i-a-l-educacio-musical/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-ple-municipal-mostra-el-seu-suport-a-les-dos-societats-musicals-de-la-ciutat-i-a-l-educacio-musical/ "Linked In")
*   [](mailto:?body=https://aytosagunto.es/va/actualitat/el-ple-municipal-mostra-el-seu-suport-a-les-dos-societats-musicals-de-la-ciutat-i-a-l-educacio-musical/)